Document ID: 32012D0493

DEĊIŻJONI TAL-KUNSILL
tat-23 ta’ Marzu 2012
li tawtorizza l-ftuħ ta’ negozjati għal ftehim internazzjonali dwar il-ħolqien tal-Fondazzjoni UE-LAC bħala organizzazzjoni internazzjonali
(2012/493/UE)
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 218(3) u (4) tiegħu,
Wara li kkunsidra r-rakkomandazzjoni mill-Kummissjoni Ewropea,
Billi
n-negozjati għandhom jinfetħu bil-ħsieb li jiġi konkluż ftehim internazzjonali dwar il-ħolqien tal-Fondazzjoni UE-LAC bħala organizzazzjoni internazzjonali bejn bejn l-Unjoni Ewropea u l-Istati Membri tagħha u l-pajjiżi tal-Amerika Latina u dawk tal-Karibew,
ADOTTA DIN ID-DEĊIŻJONI:
Artikolu 1
1. Il-Kummissjoni hija b’dan awtorizzata sabiex tiftaħ negozjati għal ftehim internazzjonali dwar il-ħolqien tal-Fondazzjoni UE-LAC bħala organizzazzjoni internazzjonali bejn l-Unjoni Ewropea u l-Istati Membri tagħha u l-pajjiżi tal-Amerika Latina u dawk tal-Karibew.
2. In-negozjati għandhom jitmexxew abbażi tad-direttivi ta’ negozjar stabbiliti fl-addendum għal din id-Deċiżjoni.
Artikolu 2
Il-Kummissjoni hi nnominata bħala n-negozjatur tal-Unjoni.
Artikolu 3
In-negozjati għandhom isiru b’konsultazzjoni mal-Grupp ta’ Ħidma dwar l-Amerika Latina (COLAT/AMLAT).
Artikolu 4
Din id-Deċiżjoni hija indirizzata lill-Kummissjoni.
Magħmul fi Brussell, it-23 ta’ Marzu 2012.

Labels: 4
15
18
5